Kannabis

Kannabis on Suomen ja koko maailman yleisimmin käytetty laiton päihde. Yleisimmin kannabiksella tarkoitetaan Cannabis Sativa-kasvin kukintoja, mutta kaikista hamppukasvin osista voidaan valmistaa lääkkeenä tai päihteenä toimivaa kannabistuotetta. Eri kannabislajikkeet sisältävät eri suhteessa erilaisia kannabinoideja, joten kaikista kasveista ei tule samanlaista lääkettä/päihdettä. Kannabiksen vaikuttavat aineet ovat pääasiassa rasvaliukoisia.

Erilaisia kannabinoideja on olemassa vähintään 144 erilaista. Kannabiksen tuoksuaineita eli terpeeneitä, eteerisiä öljyjä, on myös n. 140 erilaista. Kannabiksen haihtuvat tuoksuaineet moduloivat vaikutusta, jotkut niistä väsyttävät, toiset piristävät jne. Samoja haihtuvia aineita on myös useissa eri mausteissa, mukaan lukien mustapippurissa, laakerinlehdissä, sitrushedelmissä ja humalassa.

CBD reversoi liiallisen THC:n käytön aiheuttamia muutoksia aivoissa. Mitä nuorempana aloittaa, sitä todennäköisempiä aivomuutokset ovat. Vanhoilla ihmisillä THC:n mikrodosetus jopa parantaa muistia, ja nuorentaa aivoja. Tämä on todettu hiirikokeissa, mutta yleisesti on todettu että THC ja CBD ovat keskushermostoa suojelevia antioksidantteja. USA:n liittovaltiolla on tästä patentti. CBD myös auttaa addiktio-oireisiin ja auttaa tupakasta ja jopa heroiinista vierottautumisessa. CBD on antipsykoottinen, maailman terveysjärjestö WHO:n mukaan vailla tunnettuja haittoja ja ilman väärinkäyttöpotentiaalia oleva aine. Usein viihdekäyttöön tuotetussa kannabiksessa CBD:tä on melko vähän. Kuitenkin myös THC-pitoisempia lajikkeita voidaan käyttää lääkekäytössä, eikä kannabinoidiprofiili kerro siitä onko kyseessä lääke vai viihdekannabis, tämä määrittyy puhtaasti käyttömotivaation perusteella. Erilaiset kannabislajikkeet toimivat eri sairauksiin, ja jotkut lajikkeet voivat jopa pahentaa sairautta, kuten lisätä ahdistusta. Tämä molempiin suuntiin toimiva vaikutus on todettu myös syöpähoitojen yhteydessä, väärä lajike voi pahentaa tautia.

Brahmi eli Bacopa Monnieri voi vähentää kroonisen kannabiksenkäytön aiheuttamaa aivosumua ja parantaa muistia.

Kannabiksen käytön tyypillisiä vaikutuksia ovat mielihyvän tunne, innovatiivisuuden ja ajattelukyvyn lisääntyminen, ruokahalun lisääntyminen, lisääntynyt passiivisuus, naurukohtaukset, rentoutuneisuus, suun kuivuminen, silmien sidekalvon verestys (punaiset silmät) sekä harvemmin sydämen sykkeen kiihtyminen. Kannabispäihtynyt on usein erityisesti aluksi ulospäin suuntautunut, puhelias, aktiivinen ja hyväntuulinen. Hän voi vaikuttaa myös sisäänpäin kääntyneeltä, mutta ajatusten lento ja assosiointi on vilkasta. Kannabiksen vaikutuksen alaisena erilaisiin yksityiskohtiin kiinnitetään paljon huomiota ja aistikokemukset korostuvat. Päihtymys voi aiheuttaa myös erilaisia aistiharhoja, jotka käyttäjä kuitenkin tunnistaa päihtymyksen aiheuttamiksi ja ohimeneviksi. Päihtymys kestää poltettaessa muutamia tunteja ja syötäessä jonkin verran pidempään. Kannabis voi aiheuttaa ahdistus- ja paniikkikohtauksia, masentuneisuutta tai sekavuustiloja. Suurina annoksina, erityisesti syötynä, voi seurauksena olla sekavuustila, joka lievenee muutamassa tunnissa päihtymyksen mentyä ohi. Tutkimukset eivät tunne yhtään kannabiksen yliannostuksesta aiheutunutta kuolemantapausta. Säännöllisessä käytössä kannabiksen sietokyky eli toleranssi kasvaa. Kannabiksen säännöllinen ja päivittäinen käyttö voi aiheuttaa ensisijaisesti psyykkistä riippuvuutta. Kannabiksen käytön äkillisestä lopettamisesta seuraa joskus vieroitusoireita, kuten ärtymystä, ahdistusta, vapinaa, hikoilua, huonovointisuutta ja unettomuutta. Kannabiksen negatiiviset vaikutukset mieleen ja kehoon lakkaavat yleensä alle viikossa, pidempään käytettynä noin kuukauden aikana. Niitä voi myös helpottaa mm. liikunnalla, seksillä ja saunomisella.

Kannabiksen päihdyttävä vaikutus perustuu pääasiassa sen sisältämään THC-molekyyliin. THC esiintyy kasvissa epäpsykoaktiivisessa muodossa (THC-A) joka kuumennettaessa muuttuu THC:ksi. Lisäksi kannabis sisältää useita muita kannabinoideja, joista tunnetuin on CBD. CBD on THC:n vastavaikuttaja, ja poistaa THC:n negatiivisia sivuvaikutuksia. Tutkimusten mukaan CBD auttaa riippuvuuden, epilepsian, kivun ja monen muun sairauden hoidossa. CBD:n antipsykoottisen sekä neuroprotektiivisen vaikutuksen vuoksi se saattaa toimia myös erilaisten mielenterveyden häiriöiden hoidossa. Kannabiksen THC-pitoisuus voi olla niin alhainen, että siitä on lähes mahdotonta päihtyä. Muita kannabinoideja ovat mm. CBN ja CBG. CBN on THC-A:n hajoamistuote, ja sitä löytyykin enemmän vanhasta kannabiksesta tai perinteisesti valmistetusta hasiksesta. CBG:stä kannabiskasvi muodostaa kaikki muut kannabinoidit, paitsi CBN:n.

Kannabislajikkeet jaotellaan karkeasti neljään pääluokkaan (Sativa, Indica, Ruderalis, Hybridi) kasvutavan ja ominaisuuksien perusteella. Näistä Sativa, Indica ja Ruderalis ovat luonnossa esiintyviä muunnoksia, hybridit ovat ihmisen risteyttämiä lajikkeita, joilla on sekä Sativan ja Indican (joissain tapauksissa myös Ruderaliksen) ominaisuuksia. Eri pääluokat eroavat toisistaan myös geneettisesti.

Vanhimmat tekstimaininnat kannabiksesta löytyvät hindujen pyhistä Veda-kirjoituksista. Yksi neljästä Vedasta, Atharvaveda, mainitsee tätä kasvia käytetyn uskonnollisena sakramenttina noin 3000 vuotta sitten. Nykyisin hindut pitävät kannabista yleisesti pyhänä kasvina ja yhdistävät sen kiinteästi yhteen heidän kolmesta tärkeimmästä jumalastaan, Sivaan, samanaikaisesti luojaksi sekä tuhoajaksi sanottuun jumalaan. Kannabis kiellettiin ensimmäisenä Yhdysvalloissa 1900-luvun alkupuolella. Yhdysvalloissa kannabiksen kriminalisointi perustui rodullisiin käsityksiin sen käyttäjistä. Rotuennakkoluulot afroamerikkalaisia ja meksikolaisia vastaan sai osavaltiot ja paikallishallinnot kieltämään sen käytön. Ennakkoluulot meksikolaisista toimi sytykkeenä kannabiksen kieltämiselle. Yhdysvaltojen aloitteesta kannabiksen kielto levisi Kansainliiton vuoden 1925 oopiumsopimuksen ja sen korvanneen YK:n huumausaineyleissopimuksen kautta lähes kaikkiin maailman maihin.

**Kannabis** on Suomessa laitonta. Rikoslain 50. luvussa kriminalisoidaan kaikki huumeisiin liittyvä toiminta, myös käyttö ja vähäisen määrän hallussapito omaa käyttöä varten. Hyvin rajoitetulle joukolle (223 erityislupaa vuonna 2014) on myönnetty Suomessa erikoislupa ostaa lääkekannabista. Sallittuja lääkekannabisvalmisteita ovat mm. Sativex-oraalisuute, Bedrocan, Bediol ja Bedica. Lääkealan turvallisuus- ja kehittämiskeskuksenpäätöksellä hamppu on myös rohdoskasvi

**ITÄ-SUOMEN hovioikeus teki keskiviikkona potentiaalisesti merkittävän ratkaisun: kannabiskasvien viljely ei ole automaattisesti huumausainerikos eikä edes lääkerikos.**

Ratkaisu koskee hamppuviljelijä Hannu Hyvösen Iisalmessa vuonna 2017 kasvattamaa noin 18 neliömetrin ulkoviljelmää.

Viime vuonna Pohjois-Savon käräjäoikeus hylkäsi Hyvöstä vastaan nostetun syytteen huumausainerikoksesta, mutta antoi tuomion lääkerikoksesta.

**HYVÖNEN valitti tuomiosta. Hänen mukaansa kyse on laillisesta kasvinjalostuksesta ja siemenkaupasta, eikä kasveja ole tarkoitus käyttää huumausaineena. Hän edusti oikeudenkäynnissä itse itseään.**

Hovioikeus vapautti Hyvösen syytteistä. Perusteluissaan oikeus päätyi jokseenkin Hyvösen linjoille: **ei ole voitu todistaa, että Hyvönen olisi kasvattanut kasveja sen paremmin huumausaine- kuin lääkekäyttöön.**

Hampun kasvattaminen itsessään ei ole hovioikeuden mukaan rangaistava rikos, joten Hyvösen rangaistus peruttiin. Ratkaisu oli yksimielinen.

**Oikeus antoi painoarvoa sille, että Hyvönen oli ilmoittanut toimistaan itse poliisille. Hyvönen on ilmoittanut myös uudemmista Ilomantsin-viljelyksistään etukäteen viranomaisille.**

Lisäksi oikeus määräsi valtion maksamaan Hyvöselle 1 368,8 euroa oikeudenkäyntikuluja korkoineen.

**PÄÄTÖKSESTÄ voi valittaa 14. joulukuuta 2020 asti**. Syyttäjä Reijo Rapo ei osannut vielä torstaina sanoa, aikooko hän valittaa ja viedä asian korkeimpaan oikeuteen.